# בול קליעה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק במשחק הילדים; לערך העוסק בשירותים, ראו שירותי בול פגיעה.

בול קליעה (בול פגיעה) הוא משחק לשני שחקנים, המשחק מתנהל באמצעות נייר ועט או באמצעות לוח המיועד לכך . המשחק מבוסס על ניחוש ופיצוח. בתחילת המשחק כל שחקן בוחר קוד בן ספרות אחדות, ומטרת המשחק היא לפצח את הקוד של היריב.

## [עריכה] מהלך המשחק

בתחילת המשחק בוחר כל שחקן מספר בן מספר ספרות, כאשר נהוג לבחור מספר בן ארבע ספרות, אסורות חזרות על ספרות ונהוג שהמספר לא יתחיל ב-0. לדוגמה, 1234 הוא מספר חוקי, 1123 ו-0123 אינם חוקיים.

המשחק מתנהל בתורות כאשר כל שחקן בתורו מנחש את מספרו של היריב, לאחר הניחוש על היריב לגלות למנחש מהו טיב ניחושו באמצעות רמזים הנקראים: בולים וקליעות.

### [עריכה] מהם בול וקליעה?

בול - מצב בו אחת הספרות במספר המנוחש זהה לספרה במספר המקורי, וממוקמת נכון.

קליעה - מצב בו אחת הספרות במספר המנוחש זהה לספרה במספר המקורי, אך ממוקמת במיקום שונה.

דוגמאות: לשם פשטות ההסבר נניח כי המספר אותו אנו מנסים לנחש הוא 1234.

- ניחש שחקן 5167, אומרים כי יש לו קליעה אחת, משום שהספרה 1 קיימת במספר המקורי אולם אינה ממוקמת במקום הכון.
- ניחש שחקן 1567, הרי שיש לו בול אחד, משום שהספרה 1 ממוקמת כראוי וקיימת במספר המקורי.
- ניחש שחקן 5678 הרי שאין לו אף בול ואף פגיעה משום שהמספר שנוחש שונה לחלוטין מהמספר המקורי.

### [עריכה] ניצחון

באמצעות הניחושים השונים אמור המנחש להתקדם בדרך של ניסוי, טעייה והסקת מסקנות, עד אשר יצליח לפצח את המספר של היריב. הראשון שמצליח בניחוש זה מוכתר כמנצח.

במקרה ואחד השחקנים נקלע למבוי סתום בניחושיו והוא סבור שייתכן שנפלה טעות בסימון הבולים והפגיות זכותו לבקש מהשחקן היריב שיבדוק את תשובותיו שנית. אם אכן נפלה טעות, הפסיד השחקן שביצע אותה.

## [עריכה] ניהול המשחק על נייר

כל שחקן מחלק דף נייר לשלוש עמודות. באחת נרשמים ניחושיו, בשנייה מספר הבולים ובשלישית מספר הקליעות. את המספרים אותם צריך לנחש רושמים על פיסת נייר נפרדת ומצפינים אותה.

## [עריכה] ניהול המשחק באמצעות עזרים

כמשחק קופסה, מכיל המשחק שני לוחות בהם ננעצים מסמרי משחק. מסמרי משחק צבעוניים מייצגים את הספרות, אף כי בדרך כלל מגוון האפשרויות מצומצם יותר (שישה צבעים במקום 10 ספרות). מסמרי משחק בצבעים שחור ולבן מייצגים בולים וקליעות בהתאמה. לוחות המשחק מחולקים לשלושה מתחמים: מתחם מכוסה בו מסתיר השחקן את בחירתו הסודית, ושתי עמודות, באחת השחקן נועץ את ניחושיו ובשנייה את מספר הבולים והקליעות להם זכה הניחוש.

כמשחק קופסה מועד המשחק לתקלות בהן השחקן השני רואה את הניחוש, משום שכיסוי המתחם מוסר בשוגג. המשחק מתאים לילדים קטנים יותר משום שמגוון האפשרויות קטן יותר, לכן דרושים פחות תורות כדי לפענח את הצופן. כמו כן, אין צורך לדעת לכתוב ולקרוא ספרות. מאידך, המשחק צבעוני ומושך לילדים קטנים, אך קיימת סכנת בליעה ואיבוד של מסמרי המשחק.

## [עריכה] בול קליעה כמשחק מחשב

קיימות גרסאות רבות למשחק, ביניהן Memory III.

מקור: http://he.wikipedia.org../../../%D7%91/%D7%95/%D7%9C/%D7%91%D7%95%D7%9C_%D7%A7%D7%9C%D7%99%D7%A2%D7%94.html

קטגוריות: משחקי ילדים | משחקי קופסה | משחקי עט ונייר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Español
- Français
- Italiano
- 日本語
- Nederlands
- Português
- Svenska